                                         तन-मन  स्वास्थ्य के लिए विपश्यना

“विपश्यना” की ध्यान विधि ऐसा सरल एवं कारगर उपाय है, जिससे मन को सच्ची शांति प्राप्त होती है l सुखी एवं स्वस्थ जीवन बिताना संभव हो जाता है l विपश्यना का तात्पर्य जो भी वस्तु जैसा है उसे वैसी ही जान लेना अर्थात सहजता से सजगता पूर्ण सच्चाई को स्वीकार कर लेना l आत्म निरीक्षण द्वारा मन को निर्मल करते-करते श्वास पर हर पल हर क्षण ध्यान रखना l हम अपने अनुभव से जानते है की हमारा मन कभी विचलित हो जाता है तो कभी असंतुलित l हम सभी चाहते है कि स्वयं भी सुखी-शांति का जीवन जीए और सा दुसरे को भी ऐसा जीवन जीने दे, परन्तु ऐसा कर नही पाते l 

“विपश्यना” हमे इस योग्य बनाती है की हम अपने भीतर शांति और सामंजस्य का अनुभव कर सके l “विपश्यना” चित्त को निर्मल बनाती है, चित्त की व्याकुलता को दूर करती है l यदि कोई भी इसका अभ्यास करता रहे, तो कदम-कदम आगे बढ़ते हुए अपने मानस विकारो से पूरी तरह मुक्त होकर नितान्त विमुक्त अवस्था का साक्षात्कार कर सकता है l 

आत्म निराक्षण के अभ्यास द्वारा स्वानुभूतियो के बल पर ही यह स्पष्ट होता है की जब-जब स्वार्थन्ध होकर हम विकारग्रस्त होते है l तब-तब औरों का अहित तो करते ही है, अपना भी स्वार्थ नही साध पाते है , किन्तु जब-जब इस अंधेपन से मुक्त रहते है, तब-तब आत्महित और परहित साधते रहते  है l आत्महित और परहित दोनों साधने का कर्म ही धर्म है l आत्मोदय और सर्वोदय का सामंजय पूर्ण स्वास्थ जीवन जीने का कला सिख जाते है l           

जब तक ध्यान द्वारा व्यक्ति की स्वयं से पहचान नही होगी उसको आत्मसम्मान, आत्मसुख, आत्मसंतोष, आत्मशक्ति, आत्मसत्ता, आत्मसम्पत्ति नही मिलेगी, तब तक सत्ता, सम्मान, सम्पत्ति एवं शक्ति के लिए जगत में खूनी संघर्ष व युद्व कभी समाप्त नही हो पायेंगे।

विपश्यना जड़ता या मूढ़ता नही अपितु प्रज्ञा के उच्च स्तर ऋतम्भरा से पूर्ण चैतन्य हो जाना है, जहाँ जड़ता व मूढ़ता पूरी तरह से मिट जाती है और अंत मे साधक का चित्त निर्बीज हो जाता है। उस निर्बीज चित्त में वासनाओं के अंकुर वैसे नही फूटते जैसे भुने हुए चने की अंकुरण क्षमता समाप्त हो जाती है। सम्बोधि को प्राप्त योगी के चित्त में वासनाओ का अंकुर नही फूटता हैं।
विपश्यना संसार से पलायन नही है। जब स्वयं को समष्टि से अलग करने  या अपने आपको चारो ओर से बन्द करने की प्रक्रिया  नही है , बल्कि यह संसार के सत्य की समझ है। यह संसार सत्ता, सम्मान, सम्पत्ति, भोजन, आवास , वस्त्र एवं इनसे जुड़े अनंत दुखो के सिवाय हमे ये क्या दे सकता है। 

विपश्यना का तातपर्य इस संसार के पार चले जाना जहाँ प्रज्ञा पर आरूढ़ होकर तटस्थ भाव , कूटस्थ या साक्षी भाव होकर विवेक की आँख से स्वयं को और जगत को देख पाते है तब अप्राप्त को प्राप्त करने की इच्छा या प्राप्ति से असन्तोष नही होता है। तब ही इस सम्पूर्ण जगत में प्रकृति का सौंदर्य  दिखाई देगा। 
विपश्यना अर्थ ही सदा सजगता , सतत जागरूकता , प्रतिक्षण सहजता व विवेकशीलता है। जब हम हम जागरूक , विवेकशील व सहज होते है तो अशुभ से शुभ की ओर  प्रस्थान  स्वतः होने लगते है।

सम्यक दृष्टि पाकर अनासक्त होकर निरन्तर प्रगतिशील , संघर्षशील , पुरुषार्थी बने रहना ही सच्चे धर्म का पालन करने का लक्षण है। त्याग का अर्थ सीमाओ को लाँघकर असीम , अनंत , अपरमित में प्रवेश करना , शून्य में उतरकर ही सृजन एवं समाधान होता है। विपश्यना से शून्य जैसी चैतन्य पूर्ण स्थिति में प्रवेश कर पाते है । अज्ञात में उतर कर ही ज्ञात के द्वार खुलते है । निर्विकार की स्थिति में पहुँचने पर ही दिव्य विचार का प्रादुर्भाव होता है। गुणों का प्रतिप्रसव होने पर व्यक्ति को बाहरी आकर्षण आकर्षित नही कर पाते है , जिससे व्यक्ति का जन्म - मरण  के प्रपंच से मुक्त हो जाता है ।

विपश्यना ध्यान के नियमित अभ्यास से जब व्यक्ति को आत्मबोध हो जायेगा तो स्वयं के भीतर की आन्तरिक शक्ति एवं अनंत  शक्ति मिल जाती है । जिससे आंतरिक द्वन्द एवं दुरषित विचारों का अंत हो जाता है।

विपश्यना की अभ्यास से निर्विकार हुए चित्त में ही पवित्र  एवं दिव्य  विचार उत्पन्न होते है । सभी प्राणियों के प्रति मंगल मैत्री की भाव प्रवाहित होने लगती है। सुखियों के प्रति मैत्री का भाव , दुखियों के प्रति करुणा , पुण्यशील व्यक्तियों के प्रति मुदिता एवं अपुण्यशीलो के प्रति उपेक्षा रखने एवं सदैव मंगल मुदिता एवं चित्त सदैव प्रसन्नता से  ओत-प्रोत  रहता है।

अविद्या के कारण संस्कार होता है l संस्कार के कारण विज्ञान होता है , विज्ञान के कारण नाम रूप होता है , नामरूप के कारण छह आयतन होता है , छह आयतनों के कारण स्पर्श होता है, स्पर्श के कारण वेदना  होता है , वेदना के कारण तृष्णा होता है , तृष्णा के कारण उपादान होता है , उपादान के कारण भव होता है , भव के कारण जाति होता है , जाति  अर्थात जन्म के कारण जरा होता है  , जरा अर्थात बुढ़ापा के  कारण  मरण , शोक , रोना , पीटना , दुख , चित्त विकार, और चित खेद उत्पन्न होते है । इस प्रकार  यह संस्कार जो , केवल दुखों का पुंज है , उसकी   उत्तपत्ति होती है। अविद्या से सम्पूर्ण  विराग लेने से उसका  नाश  होने पर संस्कार का नाश होता है।

हमारे सत्कर्म और दुष्कर्म केवल हमे ही सुखी-दुखी नही बनाते बल्कि हमारे अन्य सदस्यों के साथ रहता है l वह समाज का अविभाज्य अंग है l समाज द्वारा स्वयं प्रभावित होता है और समाज को भी प्रभावित करता रहता है l परिवार, समाज, जाति , राष्ट्र और अन्तराष्ट्रीय सारे पारस्परिक संबंध व्यक्तियों के संबंधो पर ही निर्भर करता है l प्रत्येक व्यक्ति यही , इसी जीवन से औरों के साथ अपना व्यवहार-संबंध सुधारे l मृत्यु के बाद बादलों के ऊपर किसी आज्ञात स्वर्ग का कल्पना पर जीवन जीने के लिए नही ,  मृत्यु के बाद पृथ्वी के नीचे किसी अनजान नर्क से बचने के लिए नही , बल्कि हमारे ही भीतर समय-समय पर जो नारकीय अग्नि जल उठती है , उसे शांत करने के लिए , उससे बचने लिए होता है  l जिसने भी अपना वर्तमान सुधार लिया है , उसे भविष्य की चिंता करने की जरूरत नही है  l उसका भविष्य स्वत: सुधर जाता है l 

शुद्ध वायुमंडल में रहना , शुद्ध-स्वच्छ हवा का सेवन करना , शरीर स्वच्छ रखना , साफ-सुथरे कपड़े पहनना , सात्विक भोजन करना , सदैव प्रकृति के संपर्क में रहकर जीवन निर्वाह करना , शारीरिक स्वास्थ्य की ही प्राप्ति नही बल्कि मानसिक चुस्ती-फुर्ति एवं सदैव तरोताजा व हर पल सहगता से जीवन व्यतीत करना सिख जाते है l 


सत्यात्म्क जीवन और काया कष्ट से बचने के लिए प्रमुख  आठ आवश्यकताए होती हैं :- 
१.सम्यक दृष्टि , २. सम्यक संकल्प , ३. सम्यक वचन , ४. सम्यक कर्मात , ५. सम्यक आजीविका , ६. सम्यक व्यायाम , ७. सम्यक स्मृति , ८. सम्यक समाधि l 
सम्यक दृष्टि का अर्थ है सत्य की स्वानुभूति, जो चीज जैसी है उसे वैसा ही जानना l 
सम्यक संकल्प का अर्थ है, पवित्र चिंतन, काम, इर्ष्या, क्रूर कर्मो आदि से मुक्त रहना l 
सम्यक वचन का अर्थ है  , जितना विचारो को शुद्ध किया जाय, उसी परिचायक शब्द हो l असत्य नही बोलना, चुगली, बेकार की बातों से अलग रहना l 

सम्यक आजीविका का अर्थ है हमे अपने जीवन यापन के साधनों को वास्तविकता के स्तर पर शुद्ध करते हुए छल , जालसाजी , तस्करी-चोरी को सर्वथा त्यागना l ऐसा कोई व्यवसाय नही करते जिससे की धन संचय की तीव्र लालसा के वशीभूत होकर अनेकों को हानि पहुंचाये l 
सम्यक व्यायाम यह चार प्रकार के प्रयत्नों का समुच्चय है l 
१.जो पाप अभी तक मन में जागा नही है वह जाग न जाए इसके लिए प्रयत्न करना l 
२. जो पाप मन में जाग गया है उसे दूर करने का प्रयत्न करना l 
३. अच्छे कुशल धर्म अभी तक मन में न जागे हो उनको जगाने का प्रयत्न करना l
४. अच्छे कुशल धर्म मन में जाग गये हो उनको बनाये रखने या बढ़ाने का प्रयत्न करना l 

सम्यक स्मृति का अर्थ है जागरूकता, जागरुकता तब सम्यक होती है जबकि हम अपने कायकी, वाचिक, मानसिक कर्मो के प्रति सहज सदैव रहने के वास्तविक अभ्यास में जुट जाते है l 
सम्यक समाधि का अर्थ है सतत अभ्यास द्वारा हम अपने चित्त को किसी सत्य आलंबन के सहारे देर तक सहज, समाहित रख सकने में सचमुच सफल होते है l यह संसार कर्मफल सिधांत पर चलता है l जब तक मनुष्य का मन अज्ञान से घिरा है तब तब लोभ, लालच जैसी संकीर्ण मनोवृत्तियां मनुष्य को बराबर कुमार्ग पर ले जाती रहेगी और सदैव् गलतिया करता रहेगा l गलतियों के कारण वह अपने बुरे कर्म संचय को बढ़ाता  रहेगा l

जब हम अशांत और बेचैन हो जाते है ?  गहराई से सोचने पर साफ मालूम होता है कि जब हमारा मन विकारों से विकृत हो  जाते है , तो हम अशांत हो जाते है। जब भी क्रोध करते है तो या वाणी से या शरीरिक रूप से बुरे शब्दों का प्रयोग या मारपीट में उतर जाये तो स्वयं की नुकसान पहुंचाते हैं , साथ ही औरों की  हानि करते है। जिससे मन अशांत और भी दुखी हो जाते है। जिससे शारिरिक-मानसिक थकान होना स्वाभाविक हैं। आत्म निरीक्षण और आत्म शुद्धि सम्भव है। श्वास -प्रश्वास के प्रति साक्षी भाव  रखना ही इसका मूलमन्त्र है।
व्यस्त जीवन शैली के चलते शारिरिक-मानसिक थकान होना स्वाभाविक है। इससे बचने में 

विपश्यना ध्यान बहुत मददगार होता है। तन-मन को सुकून पहुँचाती है। इसके लिए सबसे जरूरी यह  है कि अगर आप अपने भीतर छिपी नकारात्मक बातो को बाहर निकालना चाहते हैं , तो अपनी खामियों को पहचान कर उन्हें बाहर निकालने की कोशिश करना चाहिए ।
विपश्यना मन को शांत और निर्मल करने की वैज्ञानिक विधि है। दूसरे शब्दों में  इसे मन का व्यायाम भी कहा जा सकता है।

 जिस तरह शारिरिक व्यायाम से शरीर को स्वस्थ और मजबूत बनाने की कोशिश की जाती है। वैसे ही विपश्यना से मन को स्वस्थ जा सकता है। इसके निरन्तर अभ्यास से मन सभी परिस्थिति में  सन्तुलित रहता है, जिससे हम हर परिस्थिति का सामना करने के लिए तैयार रहते है ।

भावना  और वासना ये मन की दो महत्वपूर्ण अवस्थाएँ है, ज्ञान के द्वारा मन मे जमे हुए संस्कार को  भावना कहते है। कर्म के द्वारा मन मे जमे  हुए संस्कार को वासना कहते है। वासना को रोकने का विधान है , जबकि भावना को बढ़ाने का विधान है ।

भावनाएं व्यक्ति को  जीवन संचालन की दृष्टि देती है उसके पिछले जन्म के संस्कारों के कारण भी  भावनाओं के कुछ अंश उस व्यक्ति में आते है। भावनात्मक विकास होने पर वह अपने अच्छे-बुरे संस्कारों का आंकलन करके जीवन को दिशा तय करता है। बुरे गुणों का बहिष्कार करता है,अपने व्यक्तित्व में नया निखार पैदा करता है। जिससे समाज और राष्ट के लिए एक स्तम्भ के रूप में तैयार हो जाता है।

इसके विपरीत , भावनात्मक विकास के बिना उसके विचारों में  विशेष परिवर्तन नही आ पाता। अच्छे -बुरे सभी तरह के  विचारों का पोषण उसमें समान रूप  से होता है। बुरे विचार उसके मन को प्रभावित करते है और अंततः  शरीर में रोग के रूप में  प्रस्फुटित होते रहते हैं।
शरीर का ग्रन्थि -स्राव  केवल वासनाओं से ही चलता हैं। बुरे संस्कार धीरे-धीरे ऐसे रसायन पैदा करते है कि कलांतर में बड़ा रोग जड़े जमा लेता है। जिस प्रकार क्रोध ,  चिंता आदि से रोग  होते है,  उसी तरह भावनात्मक प्रबलता भी बड़े रोगों का निमित्त बनती है।

जब भी मन मे कोई विकार या विचार जागता है तो शरीर पर दो प्रकार की घटनाएं प्रारंभ शुरू हो जाती है। पहला श्वास अपनी नैसर्गिक गति खो देता है। मतलब श्वास तेज एवं अनियमित हो जाती है। इसके साथ ही शरीर में सूक्ष्म  स्तर पर जैव रासायनिक प्रक्रिया शुरू हो जाती है। जिसके परिणाम  स्वरुप संवेदनाओ का निर्माण होता हैं।


 हर विकार शरीर पर किसी न किसी  सुखद हो या दुःखद संवेदनाओं का निर्माण करता है।  सामान्य व्यक्ति इन विकारों को नही देख सकता है।  लेकिन  के विधिवत्त प्रशिक्षण एवं  नियमित अभ्यास से  श्वास -प्रश्वास  एवं शरीर पर होने वाली संवेदनाओ को देख सकता है। जहाँ सुखद संवेदना मिलने पर प्रसन्न होकर नाचता- गाता  नही हैं। इसी तरह दुखद संवेदना प्राप्त होने पर रोता -गाता या सिर नही पिटता  है। बल्कि विपश्यना के अभ्यास से साक्षी भाव जागृत कर समता को बलवान करता है । चूंकि इस ध्यान विधा से व्यकि अच्छी तरह से जान पाता है कि यह सब अनित्य है , परिवर्तनशील हैं। जिस तरह से मौसम बदलता है, ठीक इसी तरह से संवेदनाये भी बदलती रहती हैं।  नियमित व लंबे समय तक इसके अभ्यास से शरीर मे रक्त  संचार बढ़ता है , जिससे सीधा असर चेहरे पर नजर आने लगता है। रक्त संचार बढ़ने और तनाव मुक्त होने से चेहरे की  रंगत और भी निखर जाती है। शरीर सदैव निरोगी एवं स्वस्थ बना रहता हैं।

विपश्यना की अभ्यास से व्याकुलता विकार और तनाव को बढ़ाने वाले रसायनों के स्तर  कम हो जाता है। साथ ही नकरात्मक भावनाये जैसे डर , आक्रामकता और गुस्से को भी कम करता हैं। यह दिमाग को स्पष्टता देता है और भावनात्मक सन्तुलन  और शारिरिक लचीलापन प्रदान करता हैं। यह दरअसल अच्छे स्वास्थ्य की दिशा में किये जाने वाला एक महत्वपूर्ण हिस्सा अर्थात स्वयं स्वास्थ्य लाभ प्रारंभ करता है।

हमारा मष्तिस्क अक्सर काम से बोझिल रहता है। वर्तमान परिवेश  में जीवन कठिनाइयों से भरे हुए तथा उलझनों , व तनाव ग्रस्त है । काम के बोझ में अक्सर लोग चिड़चिड़े व क्रोधित हो जाते है। अपने मौलिक व्यक्तित्व से हटकर अजीब सा व्यवहार कर बैठते है। 

कई बार तो अपने प्रिय जनो के साथ भी अभद्र व्यवहार करते बैठते हैं। विपश्यना के माध्यम से हम मानसिक दबाव से उबरकर मुश्किल परिस्थितियों में भी अपना मानसिक संतुलन कायम रख सकते हैं। मष्तिष्क की गतिविधियों का शोध करने वाले शोधकर्ता ने पाया कि मानसिक दबाव की परिस्थितियों में हमारा मस्तिष्क १८  से २०  हर्ट्ज की मानसिक तरंगों पर काम कर रहा होता है। भले ही कार्य का बोझ हो या सड़क पर गाड़ियों के भीड़ में गाड़ी चलाना हो।
वही विपश्यना ध्यान के दौरान मष्तिष्क की तरंगें ५ से ८ हर्ट्ज मापी  गई है ,  जिसे की एक महाविश्राम की स्थिति को कहा गया है। जिससे शरीर भी शांत रहता है। विपश्यना ध्यान द्वारा हमारी मनोस्थिति बेहतर होती है। जिससे हम अपेक्षाकृत अधिक प्रभावशाली व शांति पूर्ण तरीके अपने सभी कार्य सुचारू ढंग कार्य सम्पन्न कर सकते है।

 यदि मनुष्य के अंदर का विवेक जाग जाए उसे ज्ञान प्राप्त हो जाये तो वह बुराइयों से मुक्ति पा सकता है l विवेकी मनुष्य के कार्य ही उसे तथा समाज को सच्चा सुख दे सकता है l

 विवेक जगाने का एक ही सरल उपाय है , मनोवृत्तियो का परिष्कार, मन की शुद्धि , मन के मैल को धोया जाना यह संभव है एक मात्र ध्यान की विशेष विधि “विपश्यना” के पद्धति अभ्यास से l उक्त सभी भाव का समावेश हमारे तन–मन में विपश्यना द्वारा सहजता से प्राप्त हो जाता है I आज हर उम्र के व्यक्ति को आवश्यकता है स्वस्थ तन के साथ स्वस्थ मन की I अतः देश के विभिन्न विपश्यना केन्द्रों में सम्पर्क कर अपने जीवन को स्वस्थ्य तन–मन के निर्माण में लगाये I विपश्यना   विभिन्न  देशो के केन्द्रों पर कई वर्षो के अनुभवी आचार्यो के द्वारा निःशुल्क सिखाया जाता है I जहा पर भोजन और निवास की व्यवस्था भी निशुल्क होती है I केंद्रों की देख -भाल एवं संचालन पुराने विपश्यना के साधकों के दिये हुए दान से सुचारू ढंग से पूर्णतः व्यवस्थित होता है।  जहाँ पर आप मैत्री भावना सहज ही सीख जायेगे I जो स्वयं सुखी व स्वस्थ जीवन जीते है साथ ही औरों के लिए जीवन भर कल्याण करते रहते है I

